Poliția Română scoate la concurs 400 de posturi de agenți și ofițeri de poliție, precum și de personal contractual, prin încadrare directă, din sursă externă și reîncadrare. Astfel de posturi sunt în toată țara.
Înscrierile se fac până la data 27 martie 2024, ora 16.00, inclusiv în zilele nelucrătoare.
Posturile scoase la concurs sunt în specialitățile:
– combaterea criminalității organizate – analiză și profil al drogurilor (15 posturi de ofițer de poliție, din sursă externă);
– criminalistică (20 de posturi de ofițer de poliție, din sursă externă);
– ordine publică (10 posturi de ofițer, prin reîncadrare și 147 de agent, dintre care 7 prin reîncadrare și 140 din sursă externă);
– reținere și arestare preventivă (12 posturi de agent, dintre care 2 prin reîncadrare și 10 din sursă externă);
– poliție rutieră (94 de posturi de agent, dintre care 5 prin reîncadrare și 89 din sursă externă);
– conductor câini (60 de posturi de agent de poliție, din sursă externă, la nivel național);
– poliție transporturi (32 de posturi de agent, dintre care 6 prin reîncadrare și 26 din sursă externă);
– secretariat, documente clasificate și arhivă (10 posturi de personal contractual, din sursă externă).
Informații complete cu privire la posturile existente, programul înscrierilor, condițiile de participare, documentele necesare și modalitățile de desfășurare a concursurilor se regăsesc pe portalul HUB de servicii publice, la adresa: https://hub.mai.gov.ro/recrutare/anunt/index.
În perioada 5 – 15 aprilie 2024, se va desfășura proba eliminatorie de evaluare a performanței fizice, în funcție de posturile scoase la concurs, dacă este prevăzută o astfel de probă.
La data de 20 aprilie 2024, va fi desfășurată proba scrisă, susținută printr-un examen tip grilă.
Pentru posturile de conductor câine, anunțul de concurs va fi publicat în perioada următoare, iar acesta va conține condițiile de înscriere, probele de concurs și calendarul de desfășurare.
Posturile de personal contractul vor fi scoase la concurs, în perioada următoare, în conformitate cu prevederile Hotărârii nr. 1.336 din 28 octombrie 2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
*IPJ Prahova va participa la Bursa Angajatorilor, pe 22 și 23 martie, la Sala Coloanelor din Palatul Culturii Ploiești. La standul IPJ veți putea afla mai multe detalii și veți putea face demersurile pentru a vă angaja în Poliția Română.